**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 6 – 3 – 2017**

**ΑΜΑΡΟΥΣΙΟΥ Αρ. Πρ.: 83**

**Ταχ. Δ/νση: Κηφισίας 211**

**Τ. Κ. 15124 Μαρούσι**

**Τηλ.: 210 8020697**

**Fax: 210 8028620**

**Πληροφ.: Πολυχρονιάδης Δ. (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

**Προς: Τα Μέλη του Συλλόγου μας**

**Κοινοποίηση: Δ. Ο. Ε.**

**Θέμα: « Απόφαση – έκκληση του Δ. Σ. του Συλλόγου Εκπ/κών Π. Ε. Αμαρουσίου προς τα μέλη του αναφορικά με τη χρήση των ιστοσελίδων κοινωνικής δικτύωσης».**

**Συναδέλφισσες και συνάδελφοι,**

Το Δ. Σ. του Συλλόγου Εκπ/κών Π. Ε. Αμαρουσίου, ύστερα από οχλήσεις συναδέλφων – μελών του συλλόγου μας και συλλόγων διδασκόντων σχολείων της περιοχής ευθύνης του συλλόγου μας, απευθύνει ΕΚΚΛΗΣΗ στους εκπαιδευτικούς – μέλη του να είναι ιδιαίτερα προσεχτικοί αναφορικά με τη χρήση των διάφορων ιστοσελίδων των μέσων κοινωνικής δικτύωσης.

Είναι απαράδεκτο εκπαιδευτικοί – μέλη του συλλόγου μας να προβαίνουν σε χαρακτηρισμούς αναφορικά με τη λειτουργία όμορων σχολείων της περιοχής που υπηρετούν ή ακόμα να δημοσιεύουν σχόλια αναφορικά με τη λειτουργία και τον τρόπο δράσης συναδέλφων τους (στελεχών εκπαίδευσης της περιοχής που υπηρετούν) σε συνομιλίες τους με γονείς μέσω ιστοσελίδων κοινωνικής δικτύωσης.

Επειδή τέτοιου είδους ενέργειες δυναμιτίζουν το συναδελφικό κλίμα μεταξύ μας και ενέχουν κινδύνους για εμπλοκή των εκπαιδευτικών που δημοσιοποιούν τέτοιου είδους σχόλια σε πειθαρχικά παραπτώματα, το Δ. Σ. του Συλλόγου Εκπαιδευτικών Π. Ε. Αμαρουσίου επισημαίνει και προειδοποιεί τους εκπαιδευτικούς – μέλη του να αποφεύγονται τέτοιου είδους ενέργειες.

